CELEX: C2006/131/19
Language: sk
Date: 2006-06-03 00:00:00
Title: Vec C-185/04: Rozsudok Súdneho dvora (druhá komora) zo  16. februára 2006  (návrh na začatie prejudiciálneho konania, ktorý podal Länsrätten i Stockholms län) – Ulf Öberg/Försäkringskassan, länskontoret Stockholm, pôvodne Stockholms läns allmänna försäkringskassa (Voľný pohyb pracovníkov — Úradníci a zamestnanci Európskych spoločenstiev — Rodičovské príspevky — Zohľadnenie obdobia poistenia v spoločnom systéme zdravotného poistenia Európskych spoločenstiev)

3.6.2006   
            
            
               SK
            
            
               Úradný vestník Európskej únie
            
            
               C 131/11
            
         Rozsudok Súdneho dvora (druhá komora) zo 16. februára 2006 (návrh na začatie prejudiciálneho konania, ktorý podal Länsrätten i Stockholms län) – Ulf Öberg/Försäkringskassan, länskontoret Stockholm, pôvodne Stockholms läns allmänna försäkringskassa
   (Vec C-185/04) (1)
   
   (Voľný pohyb pracovníkov - Úradníci a zamestnanci Európskych spoločenstiev - Rodičovské príspevky - Zohľadnenie obdobia poistenia v spoločnom systéme zdravotného poistenia Európskych spoločenstiev)
   (2006/C 131/19)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Länsrätten i Stockholms län
   Účastníci konania pred vnútroštátnym súdom
   
      Žalobca: Ulf Öberg
   
      Žalovaný: Försäkringskassan, länskontoret Stockholm, pôvodne Stockholms läns allmänna försäkringskassa
   Predmet veci
   Návrh na začatie prejudiciálneho konania – Länsrätten i Stockholms län – Výklad článkov 12, 17 ods. 2, 18 a 39 ES, článku 7 ods. 1 a 2 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (Ú. v. EHS L 257, s. 2; Mim. vyd. 05/001, s. 15) a smernice Rady 96/34/ES z 3. júna 1996 o rámcovej dohode o rodičovskej dovolenke, uzavretej medzi UNICE, CEEP a ETUC (Ú. v. ES L 145, s. 4; Mim. vyd. 05/002, s. 285) – Právo na rodičovské príspevky (foräldrapenning) – Nezohľadnenie obdobia poistenia v spoločnom systéme zdravotného poistenia upraveného v Služobnom poriadku úradníkov Európskych spoločenstiev
   Výrok rozsudku
   Článok 39 ES treba vykladať v tom zmysle, že v prípade uplatnenia vnútroštátnej právnej úpravy, akou je právna úprava sporná vo veci samej, obdobie činnosti, počas ktorého bol pracovník poistený v spoločnom systéme zdravotného poistenia Európskych spoločenstiev, sa má zohľadniť.
   
      (1)  Ú. v. EÚ C 179, 10.7.2004.